da en da nl ca da da de es da da da en da da da sv da da sv da da da da da de da da da de sv da da de da en da da da de da da da da da da da da da da da da da nl da en da da es nl da
Nord Stream 1 lukker på grund af vedligeholdelse i tre dage: Stigende udfordringer for forsyningssikkerheden | Energistyrelsen
31.8.2022 06:00:00 CEST | Energistyrelsen
Den store gasforbindelse fra Rusland til Tyskland har igennem de seneste måneder kørt på nedsat kapacitet. Gazprom har meldt ud, at de lukker helt for gassen fra onsdag den 31. august til fredag den 2. september grundet vedligehold. Uanset om der bliver åbnet for gassen igen eller ej, skal vi tage energisituationen meget alvorligt i Danmark og Europa.
Gennem de seneste måneder har Nord Stream 1 kørt på nedsat kapacitet og været lukket én gang grundet planlagt reparation. Nu har Gazprom i Rusland meldt ud, at gasrørledningen bliver lukket grundet vedligehold fra onsdag den 31. august til fredag den 2. september.
”Energisituationen er meget alvorlig i både Danmark og resten af Europa. Det er ikke blot gasforsyningen, men det samlede energisystem i Europa, der er under pres,” siger vicedirektør i Energistyrelsen Martin Hansen.
Høje brændselspriser i Europa hænger i væsentlig grad sammen med Ruslands invasion af Ukraine. Det gælder både for gas-, olie- og energipriserne generelt.
Derudover er der udfordringer i Europa med lav vandstand i vandkraftværker og floder, som påvirker elproduktionen i negativ retning. Dette betyder meget høje priser i det meste af EU.
”Vi har haft en varm sommer i Europa, hvilket har haft negativ betydning for elforsyningen. Når vi kombinerer følgevirkningerne fra Ruslands invasion af Ukraine med de udtørrede floder og lav vandstand i vandmagasiner, der bruges til vandkraft, kan vi risikere at se ind i en alvorlig situation for forsyningssikkerheden. Vi skal derfor forberede os på en vinter, hvor alle må spare på energien, hvor vi kan, så vi hjælper hinanden bedst muligt gennem fyringssæsonen,” siger Martin Hansen.
Energistyrelsen igangsatte inden sommerferien kampagnen Én ting er sikkert. Og det er grønt! Kampagnen gør det lettere for danskerne at spare på energien – både for pengepungen, forsyningssikkerheden og klimaets skyld.
Kampagnen vil også køre i løbet af efteråret og klæde danskerne på til den kommende fyringssæson og komme med sæsonbaserede råd. På SparEnergi.dk kan du finde gode råd til at spare på energien, der er tilpasset den konkrete sæson.
Nord Stream 1 lukker i tre dage fra onsdag den 31. august til fredag den 2. september på grund af vedligeholdelse.
Nord Stream 1 har gennem de seneste måneder kørt på nedsat kapacitet. Flowet har den seneste måned været på ca. 20 procent af den normale kapacitet.
Danmark erklærede den 20. juni ”Early Warning”, som er det første af tre kriseniveauer. Ved det sidste niveau laves der indgreb i markedet.
Enhver energibesparelse er med til at bringe os bedre gennem de kommende måneder og mindske presset på energisystemerne.
Tlf:+45 33 95 09 06lrsn@ens.dk
Tlf:+45 25 13 78 46tfh@ens.dk
Carsten Niebuhrs Gade 43
33 92 67 00https://ens.dk/
I Energistyrelsen gør vi en forskel hver dag. I Danmark og i lande verden over. Vores vision om at opnå et klimaneutralt samfund i vækst og balance er den største opgave, vi skal være med til at løse. Vi ved, at vi skal tænke ambitiøst, og vi ved, at vi skal tænke nyt. Vores mål er en klog, grøn omstilling, hvor Danmark går foran, og danske erfaringer anvendes globalt. Hvor grønne løsninger, sikker og effektiv forsyning og økonomi tænkes sammen.
Følg pressemeddelelser fra Energistyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Energistyrelsen
Energistyrelsen opfordrer danske arbejdspladser til at spare på energien5.10.2022 09:12:56 CEST | Pressemeddelelse
Med vinteren for døren og pressede forsyningskæder i hele Europa er det vigtigt, at de danske arbejdspladser også bidrager til at spare på energien. Sådan lyder opfordringen fra Energistyrelsen, der med en ny kampagneindsats vil gøre det nemmere for arbejdspladserne at nedbringe energiforbruget.
Energistyrelsen har modtaget to ansøgninger til Danmarks første udbud af tilladelser til lagring af CO24.10.2022 16:00:13 CEST | Pressemeddelelse
Energistyrelsen igangsatte den 15. august 2022 første udbud af tilladelser af lagring af CO2 i den danske undergrund i Nordsøen. Ved ansøgningsfristens udløb har Energistyrelsen modtaget to ansøgninger.
Erhvervspuljen modtog rekordmange ansøgninger3.10.2022 14:08:38 CEST | Nyhed
Ved den seneste åbning af Erhvervspuljen blev der ansøgt om tilskud til 449 grønne, energibesparende projekter fra danske virksomheder.
Energistyrelsen igangsætter høring om bekendtgørelsesudkast til den supplerende ansøgningsrunde for varmechecken3.10.2022 10:59:52 CEST | Nyhed
I dag sender Energistyrelsen et bekendtgørelsesudkast i høring om den annoncerede opfølgende ansøgningsrunde for varmechecken. Høringssvar skal sendes til Energistyrelsen senest den 28. oktober 2022.
Energistyrelsen genbesøger sager om planlagt lukning af kulkraftværker1.10.2022 11:22:21 CEST | Pressemeddelelse
Regeringen vil midlertidigt udskyde lukningen af dele af tre danske kraftværker, og en række partier bakker op. På den baggrund genbesøger Energistyrelsen nu tre konkrete sager om lukning af kraftværker. Formålet er at udskyde lukninger af hensyn til elforsyningssikkerheden. Initiativet ændrer ikke på Danmarks klimamål på længere sigt.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022